Nordjyllands Politi modtog tirsdag ved halv syv tiden en anmeldelse via 112 om en livløs mand på en adresse i Oue, 9500 Hobro. Politi og ambulance kørte til stedet og konstaterede, at der var tale om en polsk mand bosiddende i Oue. Manden var livløs og havde skader i hovedet. Han blev erklæret død kl. 07.11. - Der befandt sig ni personer på samme adresse som afdøde, som nu er anholdt, da politiet betragter omstændighederne omkring dødsfaldet som mistænkelige. Det er vores opfattelse, at der i løbet af natten har været drikkelag på den aktuelle adresse, siger vicepolitiinspektør Christian Toftemark, Nordjyllands Politi. Artiklen fortsætter under billedet.. Det er endnu ikke klarlagt, hvordan den afdøde mand havde pådraget sig sine skader, hvilket politiet nu er i gang med at undersøge. Et større område i Oue by er nu afspærret i forbindelse med sagen. Det er således ikke muligt for trafikanter at køre gennem byen tirsdag morgen. Hvornår afspærringen ophæves, har endnu ikke været muligt for TV2 Nord at få oplyst. Artiklen opdateres.. Oue er en landsby øst for Hobro:

Opsummering:
En polsk mand er fundet død på en ejendom i Oue efter al sandsynlighed tæt på Rosengårdscentret.